CELEX: 32015R0386
Language: mt
Date: 2015-03-05 00:00:00
Title: Regolament ta' Implimentazzjoni tal-Kummissjoni (UE) 2015/386 tal- 5 ta' Marzu 2015 dwar il-klassifikazzjoni ta' ċerti prodotti fin-Nomenklatura Magħquda

10.3.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 65/5
            
         REGOLAMENT TA' IMPLIMENTAZZJONI TAL-KUMMISSJONI (UE) 2015/386
   tal-5 ta' Marzu 2015
   dwar il-klassifikazzjoni ta' ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (1), u b'mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, jeħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata fuqha, parzjalment jew kollha kemm hi, jew li żżid kwalunkwe subdiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan tal-applikazzjoni ta' tariffi u miżuri oħra relatati mal-kummerċ tal-prodotti.
            
         
               (3)
            
            
               Skont dawn ir-regoli ġenerali, il-prodotti deskritti fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta'din it-tabella.
            
         
               (4)
            
            
               Huwa xieraq li jiġi pprovdut li l-informazzjoni tariffarja vinkolanti maħruġa fir-rigward tal-prodotti kkonċernati minn dan ir-Regolament li ma tikkonformax ma' dan ir-Regolament tista', għal ċertu perjodu, tibqa' tiġi invokata mid-detentur skont l-Artikolu 12(6) tar-Regolament tal-Kunsill (KEE) Nru 2913/92 (2). Dak il-perjodu għandu jkun ta' tliet xhur.
            
         
               (5)
            
            
               Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-merkanzija deskritta fil-kolonna (1) tat-tabella li tinsab fl-Anness hija kklassifikata fin-Nomenklatura Magħquda skont il-kodiċi NM indikat fil-kolonna (2) ta' din it-tabella.
   Artikolu 2
   L-informazzjoni tariffarja vinkolanti li ma tikkonformax ma' dan ir-Regolament tista' tibqa' tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta' tliet xhur mid-data tad-dħul fis-seħħ ta' dan ir-Regolament.
   Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-5 ta' Marzu 2015.
      
         
            Għall-Kummissjoni,
         
         
            F'isem il-President,
         
         Heinz ZOUREK
         
            Direttur Ġenerali għat-Tassazzjoni u l-Unjoni Doganali
         
      
   
   
      (1)  ĠU L 256, 7.9.1987, p. 1.
   
      (2)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (ĠU L 302, 19.10.1992, p. 1).
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (kodiċi NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Skateboard b'erba' roti, b'qisien ta' madwar 80 × 27 × 17 cm, piż ta' 10 kg u kapaċità ta' tagħbija massima ta' 65 kg. Dan l-oġġett huwa mgħammar b'mutur tal-elettriku li jaħdem b'żewg batteriji ta' 24 Volt li jistgħu jiġu ċċarġjati mill-ġdid.
                  L-oġġett għandu l-karatteristiċi li ġejjin:
                  
                              —
                           
                           
                              ir-roti huma magħmula mill-poliuretan u għandhom dijametru ta' 85 mm,
                           
                        
                              —
                           
                           
                              iż-żewġ roti ta' wara biss jitħaddmu permezz ta' ċinga,
                           
                        
                              —
                           
                           
                              il-wiċċ tal-oġġett huwa kopert b'saff kontra ż-żliq,
                           
                        
                              —
                           
                           
                              il-mutur tal-elettriku jiġi mmontat taħt l-oġġett,
                           
                        
                              —
                           
                           
                              l-oġġett għandu firxa ta' veloċità ta' 10-32 km/h, la għandu brejkijiet u lanqas sistema ta' stering.
                           
                        L-iskateboard tinbiegħ b'apparat ta' kontroll mill-bogħod li jinżamm fl-idejn.
                  L-iskateboard titħaddem b'mutur bl-elettriku, li jitħaddem mill-persuna li tkun qed tuża l-board permezz ta' kontroll mill-bogħod.
                  Waqt l-użu tal-iskateboard, il-veloċità tagħha tista' tiġi rregolata billi tingħafas butturna fuq l-apparat ta' kontroll mill-bogħod.
               
               
                  9506 99 90 
               
               
                  Il-klassifikazzjoni hija determinata mir-regoli ġenerali 1 u 6 għall-interpretazzjoni tan-nomenklatura magħquda u bil-kliem tal-kodiċi NM 9506 , 9506 99  u 9506 99 90 .
                  Għalkemm l-oġġett jitħaddem b'mutur tal-elettriku, għandu l-karatteristiċi ta' prodott sportiv maħsub għall-ħin liberu aktar milli vettura bil-mutur billi, minħabba n-nuqqas ta' brejkijiet u ta' sistema ta' stering, tinħtieġ attività fiżika biex titħaddem l-iskateboard (simili għall-attività meħtieġa biex tinsaq skateboard mhux motorizzata). Għaldaqstant, il-klassifikazzjoni taħt l-intestatura 8703  bħala vetturi bil-mutur maħsuba prinċipalment għat-trasport tal-persuni hija eskluża.
                  Minħabba l-kapaċità ta' veloċità tiegħu ta' 32 km/h, l-oġġett mhuwiex ikkunsidrat bħala ġugarell bir-roti maħsub biex jintrikeb mit-tfal (ara wkoll in-Noti ta' Spjegazzjoni tan-NM tal-kodiċijiet NM 9503 00 10 ). Għaldaqstant, il-klassifikazzjoni taħt l-intestatura 9503  bħala ġugarelli bir-roti hija eskluża.
                  Minħabba l-karatteristiċi u d-disinn tiegħu, l-oġġett huwa maħsub biex jintuża bħala prodott sportiv għall-ħin liberu (skateboard). Għaldaqstant, għandu jiġi kklassifikat taħt il-kodiċi NM 9506 99 90  bħala oġġetti u tagħmir għal sports ieħor jew logħob ta' barra.